Murad Muradov (rejissor)

Murad Ələkbər oğlu Muradov (1984, Bakı) — Azərbaycan rejissoru və kinooperator.

 Həyatı 
Murad Ələkbər oğlu Muradov 1984-cü ildə Bakı şəhərində anadan olmuşdur. 1991-2001-ci illər ərzində A.N.Ələkbərov Adına İncəsənət Gimnaziyasında təhsil almış, oxuduğu dövrlərdə orada fəaliyyət göstərən Uşaq Yaradıcılıq Studiyasında bir sıra filmlərin müəllif olmuşdur. Müəllimləri Ənvər Əbluc və Gülbəniz Əzimzadə olmuşdur. 2001-ci ildə Azərbaycan Dövlət Mədəniyyət və İncəsənət Universitetinin Kinorejissorluq Fakültəsinə daxil olmuşdur. Müəllimi əməkdar incəsənət xadimi, kinooperator, kinorejissor Rasim İsmayılov olmuşdur. 2005-ci ildə universiteti Qırmızı diplom ilə bitirmişdir. Diplom işi kimi "Uçan çinarlar" filmini çəkmişdir. Rüstəm İbrahimbəyovun Beynəlxalq Kino Məktəbində təhsil almışdır. Hazırda İncəsənət Gimnaziyasında kinorejissorluq fənni üzrə müəllimdir. "XXI Əsr" Uşaq Yaradıcılıq Studiyasının rəhbəridir. "Murad Prodakşn" şirkətinin vitse-prezidentidir. Subaydır.

Çəkdiyi filmlər bir çox festivalların qalibi olmuşdur. Bundan əlavə o 13 dəqiqəlik "İlk döyüş", 1 dəqiqəlik "Su", 10 dəqiqəlik "Köhnə və Yeni Bakı", 35 dəqiqəlik "Səsin mirzəsi" və s. filmlərin müəllifidir.

 Azərbaycan kinomexaniki Yunus Muradovun nəvəsidir.
 Azərbaycan rejissoru Ələkbər Muradovun oğludur.

 Festivallar və mükafatlar 
1) 2001-ci ildə çəkdiyi "Xüsusi Təyinatlı Dəstə" adlı 20 dəqiqəlik qısametrajlı bədii filmi 
I Audiovizual Festivalda ən yaxşı debüt işi kimi Priz və Diplom almışdır.
Şərq-Qərb Festivalında iştiraka görə Diplom almışdır.
 2002-ci ildə Moskva Debüt Kinotavr festivalında Diplom almışdır.
Kinorejissor Səməd Mərdanov Adına I Gənclər Festivalında Priz və Diplom almışdır.

2) 2002-ci ildə çəkdiyi "İnam" 13 dəqiqəlik sənədli filmi
Gənclər Yaradıcılıq Festivalında Priz və Diplom almışdır.

3) 2005-ci ildə çəkdiyi "Uçan çinarlar" 16 dəqiqəlik sənədli diplom işi
V Beynəlxalq Audiovizual Festivalında Priz və Diplom almışdır.

4) 2006-cı ildə çəkdiyi "Ruhumun harayı" 6 dəqiqəlik sənədli filmi
VI Beynəlxalq Audiovizual Festivalında Bakı Şəhəri İcra Hakimiyyəti Kino Xidmətinin xüsusi Priz və Diplomunu almışdır.

5) İnternews şirkətinin istehsal etdiyi, Azərbaycan və Gürcüstanın birgə istehsalı olan "Kənar" 8 dəqiqəlik sənədli filmi
 Cənubi Qafqaz gəncləri arasında keçirilən Beynəlxalq Sənədli Filmlər festivalında ən yaxşı emosional film nominasiyasında Priz və Diplom, ən yaxşı rejissor işi kimi və ən yaxşı film nominasiyasında Diplom almışdır.

 Filmoqrafiya 
 Xüsusi Təyinatlı Dəstə (film, 2001) (qısametrajlı bədii film) — rejissor
 İlk döyüş (film, 2001) (qısametrajlı sənədli film) — rejissor
 İnam (film, 2002) (qısametrajlı sənədli film) — rejissor
 Güllələnmə təxirə salınır!... (film, 2002) (tammetrajlı bədii film) — aktyor: Xanın uşaqlığı; rejissor assistenti
 Su (film, 2003) (qısametrajlı sənədli film) — rejissor
 Ərənlər (film, 2005) (qısametrajlı sənədli film) — rejissor assistenti
 "Hacı Mail" nağılı... (film, 2005) (qısametrajlı sənədli film) — rejissor assistenti
 Köhnə və Yeni Bakı (2005) (qısametrajlı sənədli film) — rejissor
 Uçan çinarlar (film, 2005) (qısametrajlı sənədli film) — rejissor
 Yoxlama (film, 2006) (çoxseriyalı bədii film) — aktyor
 Ruhumun Harayı (2006) (qısametrajlı sənədli film) — rejissor
 Səsin Mirzəsi (2006) (qısametrajlı sənədli film) — rejissor
 Kənar (film, 2007) (qısametrajlı sənədli film) — rejissor
 Anlama... (film, 2008) (qısametrajlı bədii film) — rejissorAzərbaycanlı rejissorun “Anlama”sı Özbəkistanda nümayiş olunub: [Rejissor Murad Muradovun eyni adlı filmi] //525-ci qəzet.- 2011.- 9 iyun.- S. 7.
 Qala (film, 2008)
 Dünya uşaqları(2009) (sənədli film) — rejissor
 Sonuncu dərviş (film, 2009) — rejissor
 Adın sirri və tale. Qurban Səid (film, 2010)
 Tarixin izi ilə... Yaqub Mahmudov "Müasirlərlə dialoq" layihəsi çərçivəsində daha bir görüş reallaşmışdır: [rejissor Murad Muradovun "Tarixin izi ilə... Yaqub Mahmudov" sənədli televiziya filminin nümayişi] //Azərbaycan.- 2011.- 22 iyun.- S. 6.
 Toy marşı - Bakı toyları (2013)Azəri, L. “Toy marşı - Bakı toyları”: [rejissorları Ələkbər Muradov və Murad Muradov olan eyniadlı tammetrajlı bədii-sənədli film haqqında] //Mədəniyyət.- 2013.- 5 aprel.- S. 11.
 Dünya uşaqları"Dünya uşaqları": Yeni film çəkilib: [Rejissor Murad Muradovun balacaların həyatından bəhs edən filmi haqqında] //Mərkəz.- 2009.- 11 fevral.- S. 11.
 Əfsanə (film, 2017)
 Bu şəhərdə kimsə yoxdur (serial, 2024) — aktyor

 İstinadlar 

Kateqoriya:Bakıda doğulanlar
Kateqoriya:Azərbaycan Dövlət Mədəniyyət və İncəsənət Universitetinin məzunları
Kateqoriya:Azərbaycan rejissorları
Kateqoriya:Azərbaycan aktyorları
Kateqoriya:Ssenaristlər
Kateqoriya:Azərbaycan kinooperatorları
Kateqoriya:Rejissor assistentləri
Kateqoriya:XXI əsr Azərbaycan aktyorları